на Съюза, Комисията извърши предварителен анализ на увеличението на вноса на разглежданите продукти през периода 2013—2017 г. Комисията проучи също така развитието на вноса през първото тримесечие на 2018 г., за да потвърди неотдавнашното увеличение на вноса.
 (21)
 Общият обем на вноса на разглежданите продукти се е променял, както следва:
 2013 г.
 2014 г.
 2015 г.
 2016 г.
 2017 г.
 Внос (000 тона)
 18 861
 22 437
 27 164
 29 778
 30 573
 Индекс 2013 г. = 100
 100
 119
 144
 158
 162
 Пазарни дялове
 12,7 %
 14,4 %
 16,9 %
 17,9 %
 18,0 %
 Източник: Евростат.
 (22)
 Като цяло вносът на 28-те разглеждани категории продукти, взети заедно, е нараснал в абсолютно изражение с 62 % през периода 2013—2017 г. Увеличението на този внос е било особено изразено до 2016 г. Впоследствие вносът е продължил да нараства и е останал на много високо ниво.
 (23)
 Вносът на по-голямата част от отделните категории продукти, обхванати от разследването, също се е увеличил в абсолютно изражение през последните пет години. Например вносът на най-големите категории по отношение на вноса (категории продукти 1, 4 и 7) се е увеличил съответно с 45 %, 168 % и 78 %.
 (24)
 Не е било налице увеличение за 5 категории продукти, а именно продукти 10, 11, 19, 24 и 27. Поради това Комисията счита, че тези категории продукти следва на този етап да бъдат изключени от приложното поле на временните мерки. Комисията обаче си запазва правото да включи тези 5 категории продукти в обхвата на окончателните мерки и за тази цел ще продължава да наблюдава техния внос. Развитието на вноса за всяка категория продукти е представено в приложение II.
 (25)
 В допълнение към изключването на този етап на посочените по-горе категории продукти, Комисията също така предвиди изключването на определени държави от обхвата на мерките в съответствие със заключенията в съображение 121. Съответно Комисията изключи вноса на тези категории продукти от гореспоменатите държави от останалата част на своя предварителен анализ и преразгледа развитието на вноса.
 (26)
 На тази основа вносът на разглежданите продукти в това предварително определяне се е променял, както следва:
 2013 г.
 2014 г.
 2015 г.
 2016 г.
 2017 г.
 Внос (000 тона)
 17 367
 20 764
 25 556
 28 174
 29 122
 Индекс 2013 г. = 100
 100
 120
 147
 162
 168
 Пазарни дялове
 12,1 %
 13,8 %
 16,5 %
 17,5 %
 17,8 %
 Източник: Евростат.
 (27)
 Вносът е нараснал в абсолютно изражение с 68 % през периода 2013—2017 г., като пазарните дялове са нараснали от 12,1 % на 17,80 %. Най-значителното увеличение е било отбелязано в периода 2013—2016 г., но вносът е продължил да нараства и е останал на високо равнище през 2017 г.
 (28)
 Тенденцията за нарастване на вноса продължава и през 2018 г. При сравнение на първото тримесечие на 2018 г. с първото тримесечие на 2017 г. се вижда, че общото увеличение на вноса представлява 10 %. За 9 категории продукти увеличението е с над 20 % и за една от тези категории (категория 13) увеличението е с повече от 100 %.